Muutetut ehdotukset Euroopan parlamentin ja neuvoston asetus sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja liitteen XI sisällön määrittämisestä sekä Euroopan parlamentin ja neuvoston asetus sosiaaliturvajärjestelmien yhteensovittamisesta annetun asetuksen (EY) N:o 883/2004 liitteiden muuttamisesta /* KOM/2008/0648 lopull. - COD 2006/0008 */





[pic] | EUROOPAN YHTEISÖJEN KOMISSIO | Bryssel 14.10.2008 KOM(2008) 648 lopullinen 2006/0008 (COD) Muutetut ehdotukset EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja liitteen XI sisällön määrittämisestä sekä EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 liitteiden muuttamisesta (komission EY:n perustamissopimuksen 250 artiklan 2 kohdan nojalla esittämä) 2006/0008 (COD) Muutetut ehdotukset EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 muuttamisesta ja liitteen XI sisällön määrittämisestä sekä EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 liitteiden muuttamisesta (ETA:n kannalta merkityksellinen teksti) 1. MENETTELYJEN VAIHE Komissio antoi ehdotukset KOM(2006) 7 lopullinen – 2006/0008 (COD) ja KOM(2007) 376 lopullinen – 2007/0129 (COD) 24. tammikuuta 2006 ja 3. heinäkuuta 2007 ja toimitti ne parlamentille 24. tammikuuta 2006 ja 3. heinäkuuta 2007. Euroopan talous- ja sosiaalikomitea antoi komission ehdotuksesta lausuntonsa 14. maaliskuuta 2007 (ainoastaan ensimmäisestä ehdotuksesta). Koska kumpikin näistä kahdesta ehdotuksesta liittyy asetuksen (EY) N:o 883/2004 liitteisiin ja molemmilla muutetaan joitakin samoja liitteitä, neuvosto ja parlamentti päättivät, että nämä kaksi ehdotusta olisi sulautettava yhteen. Parlamentti katsoo menettelyn 2007/0129(COD) rauenneen sen myötä, kun komission ehdotuksen KOM(2007) 376 lopullinen sisältö yhdistettiin osaksi menettelyä 2006/0008(COD). Parlamentti hyväksyi ensimmäisessä käsittelyssään 9. heinäkuuta 2008 yhden mietinnön pohjalta 77 tarkistusta. 2. EHDOTUKSEN TAVOITE Asetuksella (EY) N:o 883/2004 yksinkertaistetaan ja nykyaikaistetaan sosiaaliturvajärjestelmien yhteensovittamisesta annettua asetusta (ETY) N:o 1408/71. Asetuksen (EY) N:o 883/2004 liitteitä on täydennettävä ennen kuin asetusta aletaan soveltaa. Nämä ehdotukset ovat yhteispäätösmenettelyssä samaan aikaan kuin asetuksen (EY) N:o 883/2004 täytäntöönpanoasetus. Asetuksen eri liitteitä käsiteltiin aluksi kahdessa erillisessä ehdotuksessa. Ensimmäinen ehdotus (KOM(2006) 7 lopullinen) käsittelee lähinnä liitettä XI. Se sisältää lisäksi joitakin muutoksia perusasetukseen ja uusiksi kirjoitetun liitteen VIII (pro rata -eläkkeet). Neuvosto todennäköisesti hyväksyy tämän ehdotuksen. Toinen ehdotus (KOM(2007) 376 lopullinen) sisältää loput liitteistä. Lisäksi se sisältää muita muutoksia liitteisiin VIII ja XI. Jotkin näistä muutoksista olivat tarpeen pelkästään Bulgarian ja Romanian liittymisen vuoksi, mutta ehdotuksesta käydyn keskustelun kuluessa muutamat muut jäsenvaltiot halusivat lisämuutoksia näihin liitteisiin. Neuvosto todennäköisesti hyväksyy tämän ehdotuksen. Parlamentti sulautti nämä kaksi ehdotusta ensimmäisessä käsittelyssä. Tämä tapahtui sisällyttämällä toinen ehdotus (KOM(2007) 376 lopullinen, muutokset mukaan luettuina) kokonaisuudessaan ensimmäiseen ehdotukseen (KOM(2006) 7 lopullinen). 3. MUUTETUN EHDOTUKSEN TARKOITUS Muutetussa ehdotuksessa vahvistetaan näiden kahden ehdotuksen sulauttaminen ja mukautetaan niitä useilta osin parlamentin ehdottamalla tavalla. 4. EUROOPAN PARLAMENTIN TEKEMIÄ TARKISTUKSIA KOSKEVAT HUOMAUTUKSET 4.1. Komission hyväksymät tarkistukset (kaikki paitsi 6 ja 12) Komissio hyväksyy kaikkien parlamentin tekemien tarkistusten sisällyttämisen tekstiin. Se voi hyväksyä tarkistukset 1–5, 7–11, 13–24 ja 26–78rev. 4.2. Tarkistukset, jotka komissio voi hyväksyä osittain tai uudelleen muotoiltuina Tarkistukset 6 ja 12 4.2.1. Tarkistus 6 Tämä tarkistus heijastelee uutta neuvoston hyväksymää johdanto-osan 7 a kappaletta, mutta sillä poistetaan viittaus liitteeseen III. Komissio voi hyväksyä tarkistuksen osittain. Sana ”periaatteessa” olisi lisättävä tekstiin seuraavasti: ”Entisten rajatyöntekijöiden perheenjäsenten olisi periaatteessa voitava käyttää mahdollisuutta jatkaa hoitoa vakuutetun entisessä työskentelymaassa tämän eläkkeelle siirtymisen jälkeen.” Taustalla on se, että liitettä III sovelletaan rajallisen aikaa, joten tarkoitetut etuudet eivät ole saatavilla välittömästi kaikissa tapauksissa. 4.2.2. Tarkistus 12 Tämä asetuksen (EY) N:o 883/2004 28 artiklan 1 kohtaan tehty tarkistus kuvastaa samaa neuvoston hyväksymää muutosta, mutta sillä poistetaan viittaus liitteeseen III. Komissio voi hyväksyä tarkistuksen osittain. Näyttää itse asiassa siltä, että viittaus liitteeseen III on tarpeen säilyttää. Tätä viittausta olisi kuitenkin muutettava, jotta otetaan huomioon se, että liite on voimassa vain rajallisen aikaa. Tarkistus voidaan näin ollen hyväksyä edellyttäen, että sen toista alakohtaa muutetaan siten, että se kuuluu seuraavasti: ”Edellä olevaa ensimmäistä alakohtaa sovelletaan mutatis mutandis eläkkeelle jääneen rajatyöntekijän perheenjäseniin paitsi, jos liitteen III voimassaoloaikana jäsenvaltio, jossa rajatyöntekijä on viimeksi toiminut palkkatyössä tai itsenäisenä ammatinharjoittajana, mainitaan liitteessä III olevassa luettelossa. ” 5. MUUTETTU EHDOTUS Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.